OpenLLM-France/wikimedia huggingface dataset:
# Eudem (sàtrapa)

Eudem (en llatí Eudemus, en grec antic Εὔδημος) va ser un militar macedoni que va ser sàtrapa de Pàrtia. Era fill de Crateves i germà del general Pitó.
Quan Pitó va decidir ampliar els seus dominis i establir el seu poder a les províncies orientals, va desposseir Filip de la satrapia de Pàrtia després d'una batalla l'any 318 aC, i va nomenar Eudem sàtrapa d'aquell territori, però es va formar una coalició de generals de la regió que van unir les seves forces contra Pitó i el van expulsar de la Satrapia de Mèdia després d'una dura i sagnant batalla. Diodor de Sicília diu que Pitó va matar Filip.

## Referències

* ↑ 2.Eudemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 76
# The Quitter (pel·lícula de 1934)

The Quitter és una pel·lícula dramàtica estatunidenca de 1934 dirigida per Richard Thorpe i protagonitzada per Charley Grapewin, Emma Dunn i Barbara Weeks. Va ser produïda i distribuïtda per l'estudi Poverty Row Chesterfield Pictures, posteriorment absorbit per Republic.

## Argument

Quan el seu marit, el fundador d'un diari, no torna de servir a França durant la Primera Guerra Mundial, la seva dona es fa càrrec tant del diari com de la criança dels seus dos fills. A mesura que creix, un dels seus fills vol que el diari abandoni la seva posició tradicional i intenti pujar més al mercat. També comencen a circular històries que el seu marit no va morir a la guerra, sinó que encara viu a l'estranger amb una nova identitat.

## Repartiment

* Charley Grapewin com Ed Tilford
* Emma Dunn com Cordelia Tilford
* William Bakewell com Russell Tilford
* Barbara Weeks com Diana Winthrop
* Hale Hamilton com Maj. Stephen Winthrop
* Mary Kornman com Annabelle Hibbs
* Lafe McKee com Zack
* Aggie Herring com Hannah
* Jane Keckley com germana Hooten
* Edward LeSaint com Travers
* John Elliott com anunciant
* Phillips Smalley com Graham el banquer

## Referències

* ↑ Pitts p.94-95

## Bibliografia

* Pitts, Michael R. Poverty Row Studios, 1929-1940. McFarland & Company, 2005.
# Nicolas Kettel

Nicolas Kettel (Dudelange, 17 de desembre de 1925 - Ciutat de Luxemburg, 7 d'abril de 1960) fou un futbolista luxemburguès de la dècada de 1950.
Fou 57 cops internacional amb la selecció luxemburguesa amb la que participà en els Jocs Olímpics de 1948.
Pel que fa a clubs, defensà els colors de Stade Dudelange i Young Boys.

## Referències

* ↑ «Nicolas Kettel Olympic Results». Sports-Reference.com. Sports Reference LLC. [Consulta: 10 octubre 2018]. «Còpia arxivada». Arxivat de l'original el 2020-04-18. [Consulta: 8 desembre 2018].
* ↑ «Nicolas "Nic" Kettel». EU-Football. [Consulta: 20 agost 2018].
# El conductor (pel·lícula de 2019)

El conductor (originalment en neerlandès, Bumperkleef) és una pel·lícula de thriller belgoneerlandesa del 2019 escrita i dirigida per Lodewijk Crijns. La versió doblada al català es va emetre per primer cop a TV3 el 22 d'agost de 2022.

## Sinopsi

En Hans és un home confiat i tossut que viatja amb cotxe amb la seva família. A causa de la seva conducció agressiva provoca una baralla de trànsit amb l'Ed, un home disposat a arribar a extrems inimaginables per aplicar un correctiu moral a qualsevol persona que s'enfronti amb ell. La família es trobarà amb tota mena d'obstacles i lluitarà per sobreviure i arribar a casa dels pares d'en Hans sans i estalvis.

## Repartiment

* Jeroen Spitzenberger: Hans
* Anniek Pheifer: Diana
* Roosmarijn van der Hoek: Milou
* Liz Vergeer: Robine
* Willem de Wolf: l'exterminador Ed
* Truus te Selle: l'àvia Trudy
* Hubert Fermin: l'avi Joop

## Referències

* ↑ «Pel·lícules - El conductor». TV3. [Consulta: 23 agost 2022].
* ↑ «Programació de TV3». CCMA. [Consulta: 21 agost 2022].
# João Peixoto Alves

João Peixoto Alves (Soutelo, Vila Verde, 23 de maig de 1941) va ser un ciclista portuguès que va córrer professionalment entre 1962 i 1972. En el seu palmarès destaca els bons papers a la Volta a Portugal especialment amb el triomf de 1965.

## Palmarès

* 1962
** Vencedor d'una etapa a la Volta a Portugal
* 1963
** Vencedor de 2 etapes a la Volta a Portugal
* 1965
** 1r a la Volta a Portugal i vencedor d'una etapa
* 1966
** Vencedor de 2 etapes a la Volta a Portugal

### Resultats a la Volta a Espanya

* 1962. Abandona
* 1963. 50è de la classificació general
* 1965. Abandona

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Nesle

* No s'ha de confondre amb Nesles.
«Nesle» té aquests significats:
* Nesle (districte de Péronne), municipi francès al departament del Somme (regió de la Picardia)
* Nesle-et-Massoult, municipi francès al departament de la Costa d'Or
* Nesle-Hodeng, municipi francès al departament del Sena Marítim (regió de l'Alta Normandia)
* Nesle-l'Hôpital, municipi francès al departament del Somme
* Nesle-la-Reposte, municipi francès al departament del Marne
* Nesle-le-Repons, municipi francès al departament del Marne
* Nesle-Normandeuse, municipi francès al departament del Sena Marítim
* Cantó de Nesle, cantó francès del departament del Somme, al districte de Péronne
* Foucaucourt-Hors-Nesle, municipi francès al departament del Somme
# Leónovka

«Leónovka» té aquests significats:
* Leónovka (Valuiki), localitat de l'óblast de Bélgorod, a Rússia
* Leónovka (Novi Oskol), localitat de l'óblast de Bélgorod, a Rússia
# Thomasville (Carolina del Nord)

Thomasville és una població dels Estats Units a l'estat de Carolina del Nord. Segons el cens del 2000 tenia 19.788 habitants.

## Demografia

Segons el cens del 2000, Thomasville tenia 19.788 habitants, 7.978 habitatges i 5.305 famílies. La densitat de població era de 685,2 habitants per km².
Dels 7.978 habitatges en un 31,8% hi vivien nens de menys de 18 anys, en un 44,2% hi vivien parelles casades, en un 17,1% dones solteres, i en un 33,5% no eren unitats familiars. En el 28,6% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,5% tenia menys de 18 anys, un 9% entre 18 i 24, un 31,2% entre 25 i 44, un 20% de 45 a 60 i un 14,3% 65 anys o més.
L'edat mediana era de 34 anys. Per cada 100 dones de 18 o més anys hi havia 85,6 homes.
La renda mediana per habitatge era de 30.972 $ i la renda mediana per família de 35.933 $. Els homes tenien una renda mediana de 27.479 $ mentre que les dones 20.968 $. La renda per capita de la població era de 16.045 $. Entorn de l'11,8% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thomasville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Thomasville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lonchopteris rugosa

Lonchopteris rugosa és una espècie de falguera del període Carbonífer superior, fa aproximadament 312 milions d'anys.

## Referències

* ↑ Krings, M. «Wedelfragmente eines Samenfarns» (en alemany). Fossil des Monats. Museu Paleontològic de Múnic, 282, 01-04-2018. Arxivat de l'original el 2022-01-13 [Consulta: 6 febrer 2021].
# El Pla (Vallcebre)

El Pla és una masia de la darreria del segle xvii al terme municipal de Vallcebre. Està situada a una alçada de 1.233,8 msnm. S'ha catalogat a l'Inventari del Patrimoni Arquitectònic de Catalunya.
És una masia de planta rectangular que consta de planta baixa, un pis i golfes amb coberta a dues vessants i el carener perpendicular a la façana de ponent, on es concentren la major part de les obertures. Aquestes són senzilles finestres quadrades de petites dimensions. El mur és de maçoneria irregular i sense arrebossar. Adossat al mur de ponent hi ha una construcció, coberta a dues aigües, que funcionava com a pallissa.

## Vegeu també

* Llista de monuments de Vallcebre

## Referències

* 1 2 3 «Mas el Pla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
* ↑ «Mapa de l'ICC». Institut Cartogràfic de Catalunya. [Consulta: 4 febrer 2015].
# Distribucions discretes estables

Les distribucions discretes estables són una classe de distribucions de probabilitat amb la propietat que la suma de diverses variables aleatòries d'aquesta distribució sota una escala adequada es distribueix segons la mateixa família. Són l'analògic discret de les distribucions estables contínues.
Les distribucions discretes estables s'han utilitzat en nombrosos camps, en particular en xarxes sense escala com Internet, xarxes socials o fins i tot xarxes semàntiques.
Tant les classes discretes com les contínues de distribució estable tenen propietats com ara la divisibilitat infinita, les cues de la llei de potència i la unimodalitat.
La distribució estable discreta més coneguda és la distribució de Poisson que és un cas especial. És l'única distribució discreta-estable per a la qual la mitjana i tots els moments d'ordre superior són finits.

## Definició

Les distribucions discretes estables es defineixen mitjançant la seva funció de generació de probabilitats
$G(s|\nu ,a)=\sum _{n=0}^{\infty }P(N|\nu ,a)(1-s)^{N}=\exp(-as^{\nu }).$
En l'anterior, $a>0$ és un paràmetre d'escala i $0<\nu \leq 1$ descriu el comportament de la llei de poder de manera que quan $0<\nu <1$,
$\lim _{N\to \infty }P(N|\nu ,a)\sim {\frac {1}{N^{\nu +1}}}.$
Quan $\nu =1$ la distribució es converteix en la distribució de Poisson familiar amb mitjana $a$.
La funció característica d'una distribució discreta-estable té la forma:
$\varphi (t;a,\nu )=\exp \left[a\left(e^{it}-1\right)^{\nu }\right]$, amb $a>0$ i $0<\nu \leq 1$ .
De nou, quan $\nu =1$ la distribució es converteix en la distribució de Poisson amb mitjana $a$.
La distribució original es recupera mitjançant la diferenciació repetida de la funció generadora:
$P(N|\nu ,a)=\left.{\frac {(-1)^{N}}{N!}}{\frac {d^{N}G(s|\nu ,a)}{ds^{N}}}\right|_{s=1}.$

## Referències

* ↑ Steutel, F. W.; van Harn, K. Annals of Probability, 7, 5, 1979, pàg. 893–899. DOI: 10.1214/aop/1176994950 [Consulta: lliure].
* ↑ Steyvers, M.; Tenenbaum, J. B. Cognitive Science, 29, 1, 2005, pàg. 41–78. arXiv: cond-mat/0110012. DOI: 10.1207/s15516709cog2901_3. PMID: 21702767.
* ↑ Hopcraft, K. I.; Jakeman, E.; Matthews, J. O. Journal of Physics A, 35, 49, 2002, pàg. L745–752. Bibcode: 2002JPhA...35L.745H. DOI: 10.1088/0305-4470/35/49/101.
* ↑ Slamova, Lenka. «Modeling financial returns by discrete stable distributions» (en anglès). International Conference Mathematical Methods in Economics. [Consulta: 7 juliol 2023].
# Riu de Sant Nicolau

El Riu de Sant Nicolau és un riu, afluent de la Noguera de Tor, que discorre uns 11,5 km 5 dins del terme municipal de la Vall de Boí, a la comarca de l'Alta Ribagorça, i pràcticament tot dins el Parc Nacional d'Aigüestortes i Estany de Sant Maurici o de la seva zona perifèrica.
Situat dins la vall de Sant Nicolau, constitueix el tàlveg de la vall. Neix pròpiament dit en el desguàs de l'estany Llong. El curs inicial davalla cap a ponent per, metres després, girar cap al sud-oest. En aquest tram travessa diverses planes, en les que forma meandres, com a: els Prats d'Aiguadassi, el Planell Gran, el Planell de la Molina o el conegudíssim Planell d'Aigüestortes. Aigües avall del conegut planell, en la petita Presa de Sant Esperit, una galeria a pressió desvia part del cabal del riu cap a la central elèctrica de Caldes. Per sota de la presa, on conflueix la Ribera de Llacs, el riu torna a agafar direcció ponent, travessa el Planell de Sant Esperit, i salta per la cascada de Sant Esperit per trobar l'estany de Llebreta. Per sota de l'estany, que es troba en procés de rebliment, a mig camí de la sortida de la vall, s'acaba la zona més estrictament protegida i comença la zona perifèrica de protecció del parc. A la sortida de la vall, ja fora de la zona perifèrica del parc, s'uneix al col·lector i recupera novament el cabal del qual s'havia desprès a la sortida de la presa. Desaigua a la Noguera de Tor, en el punt on s'aixeca la Central hidroelèctrica de Caldes de Boí.
En tot el seu recorregut, el riu rep les aportacions de les nombroses valls, comes i barrancs que flanquegen ambdues ribes.

## Afluents

* Barranc d'Aigüissi
* Estany del Bergús
* Estany de Llebreta
* Estany Llong
* Estany Redó

## Referències

* ↑ «Riu de Sant Nicolau». Gran Enciclopèdia Catalana. Barcelona: Grup Enciclopèdia Catalana.
* ↑ Calculada per Josep Borrut, amb les dades de l'Institut Cartogràfic de Catalunya. [Consulta: 21/05/2011]
* ↑ «Riu de Sant Nicolau». Gran Enciclopèdia Catalana. Barcelona: Grup Enciclopèdia Catalana.
* ↑ «Riu de Sant Nicolau». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Vall de Boí: Parc Nacional d'Aigüestortes i Estany de Sant Maurici (mapa 1:25000) (en català, castellà, francès, anglès). Granollers: Editorial Alpina, 2011 (Serie E-0). ISBN 9788480904360.
* Carros de Foc (Mapa 1:25.000) (en català, castellà, francès, anglès). Granollers: Editorial Alpina, 2018/2019 (L). ISBN 9788480907422.
* «Plànol-guia del Parc Nacional d'Aigüestortes i Estany de Sant MauricI» (pdf) (en català, castellà). Departament de Territori i Sostenibilitat, 2009. Arxivat de l'original el 2019-08-13. [Consulta: 13 agost 2019].
# Zumsoi

Zumsoi (txetxè: Зумса) és un poble de la república de Txetxènia, a Rússia, segons el cens del 2022 tenia 252 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Les Maleses (els Masos de la Coma)

Les Maleses és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria dels Masos de la Coma.
Està situat al nord-oest de la Coma d'Orient, a la dreta del barranc del Vinyal, al sud-est del Feixanc de les Vaques i a ponent de la Solana de Pedraficada.

## Enllaços externs

* Institut Cartogràfic de Catalunya; cal fer dos passos d'aproximació
# Thomaston (Alabama)

Thomaston, Alabama és una població dels Estats Units a l'estat d'Alabama. Segons el cens del 2000 tenia 383 habitants.

## Demografia

Segons el cens del 2000, Thomaston tenia 383 habitants, 163 habitatges, i 105 famílies La densitat de població era de 73,6 habitants/km².
Dels 163 habitatges en un 27% hi vivien nens de menys de 18 anys, en un 39,9% hi vivien parelles casades, en un 23,3% dones solteres, i en un 35% no eren unitats familiars. En el 33,7% dels habitatges hi vivien persones soles el 25,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,01.
Per edats la població es repartia de la següent manera: un 24% tenia menys de 18 anys, un 9,4% entre 18 i 24, un 24% entre 25 i 44, un 20,6% de 45 a 60 i un 21,9% 65 anys o més.
L'edat mediana era de 40 anys. Per cada 100 dones hi havia 79 homes. Per cada 100 dones de 18 o més anys hi havia 69,2 homes.
La renda mediana per habitatge era de 25.972 $ i la renda mediana per família de 31.250 $. Els homes tenien una renda mediana de 32.404 $ mentre que les dones 21.750 $. La renda per capita de la població era de 13.390 $. Aproximadament el 22,1% de les famílies i el 29,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Thomaston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Thomaston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Premi Sàkharov

«Premi Sàkharov» té aquests significats:
* Premi Sàkharov a la Llibertat de Consciència: és un premi per la defensa dels drets humans i la llibertat de pensament establert el 1988 pel Parlament Europeu.
* Premi Andrei Sàkharov de l'American Physical Society: és un guardó establert per l'American Physical Society (APS) el 2006. S'atorga cada dos anys per un "lideratge i / o èxits excepcionals de científics en drets humans".
* Premi a la Llibertat Sàkharov: és un premi creat el 1980 pel Comitè noruec de Hèlsinki amb el suport i el consentiment del mateix Andrei Sàkharov, per ajudar les persones a causa de les seves opinions, creences i consciència són perseguides o empresonades.
# Nessie (emulador)

La Nessie és un emulador de consola per a videojocs de la Nintendo Entertainment System (NES) desenvolupat per un tal Martin. Es pot introduir trucs quan es juga als jocs, a més de poder jugar amb la Zapper, una pistola per jugar a videojocs especials per a videoconsola.

## Enllaços externs

* Pàgina oficial (anglès)
# El Pla d'Abella

El Pla d'Abella és una masia situada al municipi de Navès, a la comarca catalana del Solsonès. Es troba a la vora de la rasa de la Guingueta.
# Riu de Serradell

El riu de Serradell és un riu de Catalunya, afluent de la Noguera Pallaresa. Discorre pel terme de Conca de Dalt, al Pallars Jussà, dins del seu antic terme de Toralla i Serradell. Passa molt a prop dels pobles de Serradell i Erinyà i a més distància del de Toralla.
El riu de Serradell es forma al fons (ponent) de la vall de Serradell, mitjançant la unió de la Llau del Cornàs, que prové del nord-oest (Serra de l'Estall, Serrat de Ladres, Muntanya de Sant Aleix…) i el Torrent del Grau, que davalla del sud-oest (Serra de Sant Salvador, Roca Espatllada, Roca Palomera…). Tota la capçalera és dins de l'espai natural de la Vall Alta de Serradell.
Al cap de poc de formar-se rep per la dreta el Barranc dels Plans, i poc després, ara per l'esquerra, la * llau de Santa Maria. Al cap d'una mica, per la dreta hi aflueix el Barranc de Pla Mià, després del qual, ara per l'esquerra, troba la llau del Seix i al cap de poc la llau de les Ribes. Poc després, arriba el Barranc de Sant Salvador per la dreta, i, finalment, el barranc de Rastanyó, per l'esquerra. Després d'ell arriba ja a sota del poble de Serradell, a l'esquerra del riu. En aquest tros, així com a la resta del seu recorregut, els principals marcs de la seva vall són la Serra de Sant Salvador a migdia, i el Serrat del Ban al nord. Després de deixar enrere Serradell, troba de seguida l'arribada per l'esquerra de la llau de la Font, Toralla a la dreta, allunyada, a dalt la carena de migdia, la Llau de la Font de Tuiro, i Erinyà també a l'esquerra, molt més a prop del riu.
Al cap de poc després d'Erinyà travessa la carretera N-260 i, entre la Casa del Tinet (al nord) i Can Peret Casa (al sud), s'aboca en el Flamisell, just davant, a sota i a ponent de la Masia Soriguer.
# Alfredo Anderson

Alfredo Anderson (31 d'octubre de 1978) és un futbolista. Va disputar 12 partits amb la selecció de Panamà.

## Estadístiques

Selecció de Panamà :
| Anys | Partits | Gols |
| 2000 | 4 | 0 |
| 2001 | 8 | 2 |
| Total | 12 | 2 |

## Referències

* ↑ National Football Teams
# Les Madrigueres

La zona humida de les Madrigueres és un espai litoral d'unes 30 Ha, que comprèn l'antiga llera de la riera de la Bisbal i els terrenys inundables adjacents, situats al nord de la llera nova, entre la línia de ferrocarril i la mar. Es tracta d'un espai que no ha estat urbanitzat (només s'hi ha construït algunes edificacions aïllades i alguns equipaments relacionats amb la platja) i en general conserva encara els usos agraris tradicionals. De fet, és un dels darrers llocs del litoral català on es poden trobar vinyes, presseguers, oliverars i garrofers ben arran de platja. Originàriament la riera de la Bisbal travessava l'espai conegut com les Madrigueres i desembocava a la platja d'aquest mateix nom, al municipi del Vendrell. Als anys 50 o 60 la riera va ser desviada més cap al sud i canalitzada. Avui dia, la llera actual separa les platges de Sant Salvador i de les Madrigueres.
La llera no porta aigua en superfície, habitualment, i únicament s'inunda per sobreeiximent del nivell freàtic en èpoques de pluja. Conserva, a banda i banda, franges de tamarigar (amb Tamarix africana i Tamarix gallica, de mida considerable) així com taques de canyissar i jonquera. També, vora la platja, hi ha dunes mòbils secundàries (dunes blanques) amb Ammophila arenaria i dunes fixades. Entre els hàbitats d'interès comunitari s'hi ha citat els següents:
* 2120 Dunes movents del cordó litoral, amb borró (Ammophila arenaria)
* 2230 Dunes amb pradells dels Malcolmietalia.
* 92D0 Bosquines i matollars meridionals de rambles, rieres i llocs humits (Nerio-Tamaricetea).
Abans del projecte de recuperació del sistema dunar de les Madrigueres, la zona presentava diverses edificacions i instal·lacions, sobretot al sector proper a la platja i relacionades amb usos turístics. La zona presentava també abocaments de runes i deixalles a nombrosos punts. La intervenció consistí en la recuperació d'una llacuna de 2500 m2 i la construcció d'una passarel·la i un camí de ronda. En l'espai natural s'hi poden observar fotges, cabussets i el corriol camanegre.
L'espai és travessat per la carretera (o carrer) que uneix la platja de Calafell amb Sant Salvador i limita al nord amb la línia de ferrocarril i a l'oest amb la llera nova, canalitzada. Hi ha també, vora la platja, un búnquer de la guerra civil. Es tracta d'una zona d'elevat interès paisatgístic i conservacionista, pel seu caràcter singular en un entorn litoral totalment urbanitzat.
La platja de les Madrigueres és l'única del Baix Penedès on es practica de manera habitual el nudisme.

## Referències

* 1 2 3 «Les Madrigueres». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 22 agost 2014].
* ↑ Territori.scot.cat. «ESPAI D'INTERÈS NATURAL DE LES MADRIGUERES (EL VENDRELL)». [Consulta: 25 agost 2018].
* ↑ «El GEVEN constata que la recuperació de les Madrigueres està donant fruits». La Fura, 14-02-2018.
* ↑ «Reivindican poder practicar nudismo en la playa de Les Madrigueres de El Vendrell» (en castellà). Diari de Tarragona.
# Thomasville

Thomasville és el nom dels següents llocs:
* Thomasville (Alabama)
* Thomasville (Geòrgia)
* Thomasville (Iowa)
* Thomasville (Missouri)
* Thomasville (Carolina del Nord)
* Thomasville (Pennsilvània)